Document ID: 32003D0772

Απόφαση της Επιτροπής
της 28ης Οκτωβρίου 2003
για τροποποίηση της απόφασης 2003/526/ΕΚ περί μέτρων προστασίας σχετικά με την κλασική πανώλη των χοίρων στο Βέλγιο, στη Γαλλία, στη Γερμανία και στο Λουξεμβούργο
[κοινοποιηθείσα υπό τον αριθμό Ε(2003) 3943]
(Κείμενο που παρουσιάζει ενδιαφέρον για τον ΕΟΧ)
(2003/772/ΕΚ)
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
την οδηγία 90/425/EOK του Συμβουλίου, της 26ης Ιουνίου 1990, σχετικά με κτηνιατρικούς και ζωοτεχνικούς ελέγχους που εφαρμόζονται στο ενδοκοινοτικό εμπόριο ορισμένων ζώντων ζώων και προϊόντων με προοπτική την υλοποίηση της εσωτερικής αγοράς(1), όπως τροποποιήθηκε τελευταία από την οδηγία 2002/33/EK του Ευρωπαϊκού Κοινοβουλίου και του Συμβουλίου(2), και ιδίως το άρθρο 10 παράγραφος 4,
Εκτιμώντας τα ακόλουθα:
(1) Αποκρινόμενη στην εκδήλωση κλασσικής πανώλους των χοίρων σε ορισμένες περιοχές του Βελγίου, της Γερμανίας, της Γαλλίας και του Λουξεμβούργου, η Επιτροπή εξέδωσε διάφορες αποφάσεις και ειδικότερα την απόφαση 2003/526/ΕΚ(3).
(2) Δεδομένης της εξέλιξης της επιδημιολογικής κατάστασης, είναι σκόπιμο να παραταθούν τα μέτρα που θεσπίστηκαν με την απόφαση 2003/526/ΕΚ έως τις 30 Απριλίου 2004.
(3) Η απόφαση 2003/526/ΕΚ πρέπει συνεπώς να τροποποιηθεί ανάλογα.
(4) Τα μέτρα που προβλέπονται στην παρούσα απόφαση είναι σύμφωνα με τη γνώμη της μόνιμης επιτροπής για την τροφική αλυσίδα και την υγεία των ζώων,
ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
Άρθρο 1
Στο άρθρο 11 της απόφασης 2003/526/ΕΚ, η φράση "30 Οκτωβρίου 2003" αντικαθίσταται από τη φράση "30 Απριλίου 2004".
Άρθρο 2
Η παρούσα απόφαση απευθύνεται στα κράτη μέλη.
Βρυξέλλες, 28 Οκτωβρίου 2003.

Labels: 3
18
6